als_Latn dik_Latn sag_Latn
Policia e Durrësit ka publikuar pamjet e aksionit të sotëm, ku u godit një tjetër rast i trafikut ndërkombëtar të drogës.
Gjatë aksionit u sekuestruan 705 kg kanabis sativa, të cilat po trafikoheshin drejt Italisë. Ndërkohë, është arrestuar në flagrancë drejtuesi i mjetit, shtetasi:
Kiril Filev, 32 vjeç, banues në Maqedoni. Gjithashtu, janë shpallur në kërkim tre shtetas të tjerë,
Njoftimi i plotë:
Më datë 06.06.2017, gjatë kontrollit të ushtruar në Pikën e Kalimit Kufitar Durrës, në mjetin tip kamion me drejtues shtetasin maqedonas, Kiril Filev, pas dyshimeve nga Specialistët se në brendësi të tij kishte lëndë narkotike, për verifikim më të hollësishëm u kontrollua në Skaner.
Në përfundim u konkludua një sasi lënde narkotike e dyshuar e llojit Cannabis Sattiva.
Kamioni ishte i ngarkuar me kuti të mbushura me kastraveca dhe në mes të kastravecave kishte qese të mbushura me lëndë narkotike ku pas peshimit rezultoi në total një sasi rreth 705 kg lëndë narkotike e dyshuar e llojit Cannabis Sattiva.
Lënda narkotike u sekuestrua në cilësinë e provës materiale.
Specialistët dhe grupi hetimor vijojnë punën për kapjen e personave të tjerë të implikuar në këtë rrjet kriminal.
Materialet i kaluan Prokurorisë pranë Krimeve të Rënda Tiranë për veprime të mëtejshme për veprën penale “Trafikimi i lëndëve narkotike” në bashkëpunim, e mbetur në tentativë parashikuar në nenin 283/ a/ 2, 22 të Kodit Penal./CityNews
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn